**ACEPTACIÓN TRIBUNAL**

D./Dª Indique o seu nome aquí

**ACEPTACIÓN A FORMAR PARTE DO TRIBUNAL**

Unha vez recibida comunicación de que foi proposto/a como membro do tribunal que xulgará a tese doutoral de Indique o nome do alumno aquí, alumno/a de doutoramento da Universidade de Santiago de Compostela, titulada Indique aquí o título da tese no idioma no que se defenderá, fago constar a miña aceptación para formar parte de dito tribunal en caso de que se curse tal nomeamento formal por parte da USC.

**DECLARACIÓN RESPONSABLE**

Declaro que son doutor/a con experiencia investigadora acreditada (Ver Apartado 1 do Anexo I)

[ ]  Ao ter recoñecido polo menos un sexenio de actividade investigadora

[ ]  Ao ser doutor e ter méritos equivalentes a un sexenio de actividade investigadora segundo os criterios da Comisión Nacional Avaliadora da Actividade Investigadora (CNEAI).

Así mesmo, declaro que non me atopo en ningunha situación que poida cualificarse de motivo de abstención ou recusación (Ver Apartado 2 do Anexo I).

Comprométome a non utilizar nin difundir os contidos da tese ata que estes sexan públicos.

E para que conste aos efectos oportunos, asino o presente documento en Indique a cidade aquí, a Indique a data aquí.

Sinatura (preferentemente electrónica)

**ANEXO I**

**Apartado 1. Sobre a acreditación da experiencia investigadora**

Poderá exercer como membro dun tribunal de tese calquera persoa doutora española ou estranxeira con experiencia investigadora acreditada con independencia da universidade, centro ou institución en que preste os seus servizos.

Para os efectos do Regulamento de Estudos de Doutoramento (2024), enténdese por experiencia investigadora acreditada a posesión de, como mínimo, un período de actividade investigadora recoñecido pola Comisión Nacional Avaliadora da Actividade Investigadora (en diante, CNEAI) en aplicación do Real Decreto 1086/1989, do 28 de agosto, sobre retribucións do profesorado universitario.

En caso de non estar en situación de poder acreditar a experiencia investigadora por esta vía, poderán ser membros dun tribunal avaliador todas aquelas persoas doutoras que, reunindo as condicións necesarias, legalmente non poden ou puideron solicitar o recoñecemento dun período de actividade investigadora recoñecida (sexenio) ou que ocupen unha posición na que non resulte de aplicación o citado criterio, así como os profesionais de recoñecida competencia que desenvolvan a súa actividade sen vinculación con organismos oficiais de educación superior ou investigación.

**Apartado 2. Sobre os posibles conflitos de intereses e incompatibilidades**

Non poderán ser membros do tribunal:

* As persoas que exerzan a dirección da tese doutoral nin, no seu caso, a titorización, salvo nos casos de teses en cotutela ou con acordos bilaterais con universidades estranxeiras nos que así o especifique o correspondente convenio.
* As persoas coautoras das publicacións derivadas da tese.
* As persoas doutoras que se atopen en situación de baixa laboral.
* As persoas que incorran en calquera dos motivos de abstención establecidos no apartado 2 do artigo 23 da Lei 40/2015, do 1 de outubro, de réxime xurídico do sector público.

Os membros dos tribunais de avaliación das teses doutorais na USC deben absterse de actuar, e as partes interesadas poden impugnalos en calquera momento durante o procedemento, cando se presente algunha das circunstancias previstas anteriormente.